કેન્દ્ર સરકાર દ્વારા સમગ્ર દેશમાં અમલ કરવામાં આવેલા જીએસટીને દસ મહિનાનો સમય થઇ ચૂક્યા છે, જેની ખરાબ અસર શહેરના કાપડ ઉદ્યોગ ઉપર જોવા મળી છે અને શહેરના કાપડ માર્કેટનું ઉત્પાદન ઘટીને 40 ટકા થઇ ગયું છે. આવા સંજોગોમાં ધીરે ધીરે આળસ મેળવીને બહાર આવેલા વેપારીઓના સંગઠન ફોસ્ટા દ્વારા વડાપ્રધાન મોદીને પત્ર લખવામાં આવ્યો છે અને જીએસટી તેમજ ટેક્સટાઇલની એક્ષ્પોર્ટ પોલીસીની સમીક્ષા કરવાની માંગ કરવામાં આવી છે. ઉપરાંત કેન્દ્રની એક ટીમને સુરત મોકલી ટેક્સટાઇલની સાચી સ્થિતિ અંગે માહિતી મેળવી પ્રોત્સાહક યોજનાઓ લાવવા તેમજ જુની ટેક્સ સિસ્ટમની માફક યાર્ન સુધી જ ટેક્સ સિમિત રાખવા રજૂઆત કરવામાં આવી છે.